**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

 **ДО**

 **ДИРЕКТОРА НА РИОСВ-**

 **ПЛОВДИВ**

**У В Е Д О М Л Е Н И Е**

**за инвестиционно предложение**

от

1. **Ж. Здравков**
2. **„ТРАКИ ФУУД“ ЕООД**

**УВАЖАЕМИ Г-Н/Г-ЖО ДИРЕКТОР,**

Уведомяваме Ви, че Земеделски производител Живко Иванов Здравков и „ТРАКИ ФУУД“ ЕООД имат следното инвестиционно предложение:

Преустройство на съществуващи промишлени сгради и пристройки към тях в УПИ 000816 *за предприятие за производство на Р.Е.Т. бутилки и безалкохолни напитки*, ПИ с идентификатор 63567.88.833, местност „Ванови могили“, село Ръжево Конаре, община Калояново в **„Предприятие за преработка на плодове и зеленчуци“**.

Характеристика на инвестиционното предложение:

**1. Резюме на предложението:**

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

**Ново инвестиционно предложение:** Преустройство на съществуващи промишлени сгради и пристройки към тях в УПИ 000816 за предприятие за производство на Р.Е.Т. бутилки и безалкохолни напитки, ПИ с идентификатор 63567.88.833, местност „Ванови могили“, село Ръжево Конаре, община Калояново в „**Предприятие за преработка на плодове и зеленчуци**“, вкл. **изграждане на фотоволтаична централа около 200 kWp за собствени нужди** на покривите на новите и съществуващи сгради

 Начина на трайно ползване на имота е „за друг вид производствен, складов обект“.

**2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:**

Инвестицията предвижда преустройство на съществуващите сгради, изпълнение на нови сгради и пристройки към съществуващите, с цел изграждане на „Предприятие за преработка на плодове и зеленчуци“. ПИ с идентификатор 63567.88.833, местност „Ванови могили“, село Ръжево Конаре, община Калояново е с площ 25,349 дка.

В момента на площадката са ситуирани 11 бр. сгради (виж скица на имота). Предвижда се:

* Сграда 1 да се използва за складиране и етикетиране на продукция;
* В сграда 2 да се разполагат административно – битови помещения, помощни помещения – за етикети, капачки, подправки и да се изгради нова шокова хладилна камера;
* Сграда 3 да бъде основно с производствени функции. В нея се разполага също котелно помещение за котел на пропан-бутан с производителност 2 т.пара /час и лаборатория;
* Сгради 4, 5, 6 и 7 не са предмет на настоящата инвестиция;
* Сграда 8 да се използва за работилница и компресорно стопанство;
* Сграда 9 да се използва за санитарни помещения;
* Сграда 10 е съществуващ трафопост и не е предмет на настоящата инвестиция;
* Сграда 11 не е предмет на настоящата инвестиция.

**Планирано ново строителство:**

Освен шоковата хладилна камера, северно от сграда 2 се предвижда да се изградят още 1 бр. универсална хладилна камера и 1 бр. нискотемпературна хладилна камера, и да се обособи зона за печене западно от сграда 3, с площ около 360 м2. В югозападната част на имота ще се изгради локална пречиствателна станция за отпадни води. За осигуряване на пропан-бутан за котелното стопанство и технологични нужди, в южната част на имота ще се разположи подземна цистерна за пропан-бутан с обем около 20 м3.

Предприятието ще преработва пипер-капия и патладжан. Крайният продукт ще бъде консервиран, печен, белен пипер и консервиран, печен, белен патладжан в стъклени опаковки.

**Краен капацитет на произведена продукция**:

|  |  |  |  |  |  |
| --- | --- | --- | --- | --- | --- |
| **№** | **Наименование на продукта и вид опаковка** | **Годишно средно количество/готова продукция****бр** | **Годишно средно количество преработена суровина, кг** | **Годишно средно количество прясна /първична/ суровина, кг** | **Годишно средно количество готова продукция/кг** |
| **1** | **Печена белена капия 720 мл** | **243 102** | **97 241** | **194 482** | **165 309,36** |
| **2** | **Печена белена капия 580 мл** | **30 388** | **9 116** | **18 232** | **16 409,52** |
| **3** | **Печен белен патладжан** **720 мл** | **79 768** | **51 052** | **72 932** | **54 242,24** |

**Описание на технологичните процеси:**

- Приемане измиване и манипулация на пипер и патладжан

- Технологична линия за печене и белене на пипер-капия и патладжан - изпичането се извършва от пламъка на газови горелки.

- Технологична линия за подготовка на стъклени опаковки 720 мл., машинно пълнене, заливане и затваряне. Затворените, пълни буркани се приемат и поставят в кош-количка за автоклав, преди стерилизация.

- Технологична линия за подготовка на стъклени опаковки 720 и 580 мл., ръчно пълнене, машинно заливане и затваряне.

- Производство на заливка и подготовка за пълнене

- Стерилизация на продукцията - заредените в автоклавните кошове буркани се стерилизират в автоклав стерилизатор. Топлоенергията ще се осигурява от котел на пропан-бутан с производителност 2 т.пара /час.

Предвижда се изграждане на фотоволтаична централа около 200 kWp за собствени нужди на покривите на новите и съществуващи сгради.

**3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:**

Инвестицията предвижда преустройство на съществуващите сгради, изпълнение на нови сгради и пристройки към съществуващите в имота.

Няма връзка с други съществуващи и одобрени с устройствен или друг план дейности в обхвата на въздействие на обекта.

Тъй като за дейността на обекта ще се използва вода от съществуващ в имота тръбен кладенец, нормативно се изискват разрешително за водовземане от подземни води чрез съществуващи водовземни съоръжения и разрешително за ползване на воден обект за заустване на отпадъчни води в повърхностни води, които да бъдат издадени от Директора на Басейнова дирекция „Източнобеломорски район”.

**4. Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

УПИ 000816 - за предприятие за производство на Р.Е.Т. бутилки и безалкохолни напитки, ПИ с идентификатор 63567.88.833, местност „Ванови могили“, село Ръжево Конаре, община Калояново.

**Координати на тръбния кладенец:**

Y=442896.0623

X=4688426.7607

Координатна система - БГС 2005 Кадастрална

Кота терен на сондажа = 196.19

Височинна система - Балтийска

**5. Природни ресурси, предвидени за използване по време на строителството и експлоатацията:**

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

За питейно-битови нужди, технологични нужди и за пожарогасене в сградите вода се осигурява от водопроводната мрежа на населеното място, а за производствени нужди и площадков противопожарен водопровод – от съществуващ тръбен кладенец с дълбочина 20м.

За осигуряване на пропан-бутан за котелното стопанство и технологични нужди, в южната част на имота ще се разположи подземна цистерна за пропан-бутан с обем около 20 м3.

Ел. енергия ще се осигурява от съществуващ трафопост, след сключване на договор с енергоразпределителното дружество в района, но се предвижда и изграждане на фотоволтаична централа около 200 kWp за собствени нужди на покривите на новите и съществуващи сгради.

**6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**

В отпадните води от производствената дейност се очаква да се съдържат около 0,1% механични отпадъци, от които 0,95% биологични и 0,05% - минерални.

**7. Очаквани общи емисии на вредни вещества във въздуха по замърсители:**

Предлаганото инвестиционно предложение е типично предприятие от хранително вкусовата промишленост и няма да генерира вредни емисии във въздуха, водите и почвата.

**8. Отпадъци, които се очаква да се генерират и предвиждания за тяхното третиране:**

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците.

Съгласно чл. 18, ал. 1 от ЗУО третирането и транспортирането на отпадъците от строителните площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор. Чл. 18, ал. 2 от ЗУО изисква кметът на общината да определя маршрута за транспортиране на отпадъците и инсталацията/съоръжението за третирането им. Строителни отпадъци ще се събират на отделена за целта площадка и ще се извозят на депо за строителни отпадъци посочено от Общината.

Очаквани отпадъци след въвеждане на обекта в експлоатация:

150101 - Хартиени и картонени опаковки – около 20 т – транспортират се и се третират от оператор, регистриран по реда на чл. 35 от ЗУО;

150102 Пластмасови опаковки – около 13 т – транспортират се и се третират от оператор, регистриран по реда на чл. 35 от ЗУО;

020103 Биоразградими отпадъци (семенници, дръжки на пипер и патладжан) – ще се използват за наторяване на земеделските земи, обработвани от собственика – земеделски производител Живко Здравков.

Смесени битови отпадъци. Те ще се събират в контейнери и извозват от фирмата обслужваща района и извършваща тази дейност.

**9. Отпадъчни води:**

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

В отпадните води от производствената дейност се очаква да се съдържат около 0,1% механични отпадъци, от които 0,95% биологични и 0,05% - минерални. Предвижда се изграждане на локална пречиствателна станция за отпадни води ЛПСОВ с капацитет около 200 куб.м/ден отпадъчни води от производство и битово – фекални води.

Предстои да се подаде заявление до БДИБР за издаване на разрешително за заустване на отпадни води след пречистване в повърхностен воден обект – река Стряма.

**10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които са очаква те да са налични:**

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

Предвид характера на производство не се очаква наличие на опасни вещества.

**І. Моля да ни информирате за необходимите действия, които трябва да предприемем, по реда на глава шеста ЗООС.**

Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

…………………………………………………………………………………………………

…………………………………………………………………………………………………